English: I think, first of all, just to say, though, that the Eunomia report is quite radical in its way. It has lots of refreshing ideas there, it has some astonishing facts and figures. So, beverage containers, drink containers: 40 per cent of the litter on the ground are basically drinks containers. If we could raise our recycling rate, which varies between 65 and 70 per cent around various drinks containers - although I think those are only the ones that actually get into the stream, rather than everything - and if we get to an 80 or 90 per cent recycling rate of these containers, we will actually halve - that's halve - the requirement for primary materials. So, recycling isn't just about keeping the goods going, if you like, and helping the environment, but you're talking about less use of resources in the first place, less energy going into them, you're talking about better economy, you're talking about that zero-waste economy and the benefits to us more widely that we have all, I think, tried to embrace in the Assembly. So, in that regard, I very much welcome the report and some of the ideas within it. My difficulty, as previously, Cabinet Secretary, is that waste packaging and product regulations is indeed one of the 24 areas, following leaving the EU from 29 March, that will be reserved, in effect, under the reserved-powers, devolution-not model, to the UK Government. We wait to see how this actually will pan out. Let's put it no stronger than that now. At the moment, we have a UK Government and a particular Secretary of State who has expressed an interest in some of these ideas in Michael Gove. I don't know how long he'll last there; I think he's certainly looking to go somewhere else and to do something else in the next year or so, but, while he's there, we have an opportunity. I agree with the general tenor of the report and what the Minister said, that some of this stuff is better done at a UK level because cross-border, working together, working with our partners, I have no problem with that whatsoever. The question is: do we have powers to pursue it if there's a change of environment Minister at UK level or a change of attitude at UK level? So, the first question must be around a deposit-return scheme, now working with the UK Government on these ideas. Are you clear, Minister, that if the UK Government either drags its feet on this, or drags out a long consultation or gets caught up in Brexit or whatever it might be, that you can still go ahead with a deposit-return scheme in Wales? The report makes it clear you could do that, and it sets out three options for that: a voluntary, industry-led one has been mentioned; tax on all beverage containers, again very much industry led; or some kind of legislation that we could introduce here in Wales. So, can you give an indication of where you might think it may go? Secondly, of course, we have to look at all kinds of extended producer responsibility plans. We hear from the UK Government sort of headline stuff: straws. We hear from the UK Government about stirrers and this kind of thing. Is there a package there that we can work in? Do you have a sense that there's a package of extended producer responsibility that you can work with? I don't think the UK Government's proposals are actually ambitious enough and I think we can go further here in Wales. One of the things suggested in the report is not only a 25p charge in Welsh Government for coffee cups, but one for consumers in Wales - to introduce a charge like that. Is this something that we could go ahead with whether the UK Government want to do it or not, because I think it's something that could be usefully done in the Welsh context and change people's behaviour, and help the UK Government, if it's so minded, to move along there? I would not like to see some of these good ideas in this report caught up in the wider considerations of where the next UK Government moves, because I think there are things here we can do now, or at least in the next six months or so, and move on to that. And, of course, in that regard, can I talk about the £0.5 million in the budget agreement, which initially was for a feasibility study on deposit-return schemes? There are ideas in the report about how that money might be used, and I won't enter into a debate about how it might be used across the floor here, but just to say we accept, of course, that the days of a feasibility study as such are passed; we're now into some actions that can be taken and I very much welcome the opportunity to discuss with you and the Government how that might be achieved. One of the things that I still think that we have a real chance to do here as well is a plastics tax, or plastics levy of some sort. Again, this is something that's been taken up at a UK Government level, but, again, just to express my concern that we don't see that, in some ways, watered down. I think you can water down plastics; they certainly turn up in the bottles of water that we buy. There are traces of plastic in every bottle of water now, so it just shows how ridiculous this situation has become. But this plastics tax idea is something that we can own here. If the UK Government again is not keen on pursuing it, let's see that happen. And, as a final point, we have heard previously from you and the Welsh Government about how you want to work with partners to change the way we use plastics. You talk about a potential for procurement in this regard. Also, Welsh Government funds an awful lot of bodies that undertake an awful lot of activities in Wales. Some of that involves an awful lot of plastic, whether it's a beer festival tent or something similar, or an event or whatever it may be. Can you consider how you use your funding going forward to change behaviour in these events and in these kinds of institutions as well so that the public themselves can see that you're leading the way?
Welsh: Rwy'n credu, yn gyntaf, dim ond i ddweud, fodd bynnag, bod yr adroddiad Eunomia yn eithaf radical yn ei ffordd. Mae'n cynnwys llawer o syniadau newydd, mae'n cynnwys ffeithiau a ffigurau syfrdanol. Felly, cynwysyddion diodydd: mae 40 y cant o'r sbwriel ar lawr gwlad yn gynwysyddion diodydd yn y bôn. Pe gallem ni gynyddu ein cyfradd ailgylchu, sy'n amrywio rhwng 65 a 70 y cant o ran gwahanol gynwysyddion diodydd - er mai'r rheini sy'n cyrraedd y llif ailgylchu yw'r rhain, yn hytrach na phob dim - ac os cawn ni gyfradd ailgylchu o 80 neu 90 y cant o'r cynwysyddion hyn, byddwn yn haneru - ie, haneru - y gofyniad am ddeunyddiau crai. Felly, mae ailgylchu yn ymwneud â mwy na chadw'r cylch nwyddau yn troi, os mynnwch chi, a helpu'r amgylchedd, rydych chi'n sôn am ddefnyddio llai o adnoddau yn y lle cyntaf, llai o ynni i'w cynhyrchu, rydych chi'n sôn am well economi, rydych chi'n sôn am economi ddiwastraff a'r buddion i ni yn ehangach, yr ydym ni i gyd, rwy'n credu, wedi ceisio'u cefnogi yn y Cynulliad. Felly, yn hynny o beth, croesawaf yr adroddiad yn fawr a rhai o'r syniadau ynddo. Fy anhawster i, fel y nodwyd eisoes, Ysgrifennydd y Cabinet, yw bod rheoliadau gwastraff deunydd pacio a chynnyrch yn wir yn un o'r 24 maes, ar ôl gadael yr Undeb Ewropeaidd o 29 Mawrth ymlaen, a gaiff ei gadw, mewn gwirionedd, o dan y model cadw pwerau, nid datganoli, i Lywodraeth y DU. Rydym ni'n aros i weld sut y bydd hyn yn datblygu mewn gwirionedd. Gadewch i ni ddweud dim mwy na hynny am y tro. Ar hyn o bryd, mae gennym ni Lywodraeth y DU ac Ysgrifennydd Gwladol penodol sydd wedi mynegi diddordeb mewn rhai o'r syniadau hyn ar ffurf Michael Gove. Ni wn i ba mor hir y bydd yn para yno; rwy'n credu ei fod yn sicr yn ystyried mynd i rywle arall a gwneud rhywbeth arall yn y flwyddyn nesaf, ond, tra'i fod yno, mae gennym ni gyfle. Rwyf yn cytuno â sylwedd cyffredinol yr adroddiad a'r hyn y dywedodd y Gweinidog, ei bod yn well gwneud rhai o'r pethau hyn ar lefel y DU oherwydd gwaith traws-ffiniol, cydweithio, gweithio gyda'n partneriaid, nid oes gen i broblem â hynny o gwbl. Y cwestiwn yw: a oes gennym ni bwerau i fynd ar drywydd hyn os bydd Gweinidog yr amgylchedd yn newid ar lefel y DU neu os bydd newid agweddau ar lefel y DU? Felly, mae'n rhaid i'r cwestiwn cyntaf ymwneud â chynllun dychwelyd blaendal, gan weithio gyda Llywodraeth y DU ar y syniadau hyn. A ydych chi'n glir, Gweinidog, os bydd Llywodraeth y DU naill ai'n llusgo'i thraed yn hyn o beth, neu'n cynnal ymgynghoriad hir neu'n cael ei dal mewn materion Brexit neu beth bynnag y gallai fod, y gallwch chi barhau â'r cynllun dychwelyd blaendal yng Nghymru? Mae'r adroddiad yn ei gwneud yn glir y gallech chi wneud hynny, ac mae'n nodi tri dewis ar gyfer hynny: soniwyd am un gwirfoddol, dan arweiniad diwydiant; treth ar bob cynhwysydd diod, eto dan arweiniad diwydiant i raddau helaeth; neu ryw fath o ddeddfwriaeth y gellid ei chyflwyno yma yng Nghymru. Felly, a wnewch chi roi syniad o sut y tybiwch chi y gallai hynny ddatblygu? Yn ail, wrth gwrs, mae'n rhaid i ni edrych ar bob math o gynlluniau cyfrifoldeb estynedig cynhyrchwyr. Rydym ni'n clywed gan Lywodraeth y DU am y penawdau: gwellt. Rydym ni'n clywed gan Lywodraeth y DU am drowyr a'r math hwn o beth. A oes pecyn yno y gallwn ni weithio ag ef? A oes gennych chi ryw syniad bod pecyn o gyfrifoldeb estynedig cynhyrchwyr y gallwch chi weithio ag ef? Nid wyf yn credu bod cynigion Llywodraeth y DU mewn gwirionedd yn ddigon uchelgeisiol, ac rwy'n credu y gallwn ni wneud mwy yma yng Nghymru. Un o'r pethau a awgrymir yn yr adroddiad yw, yn ogystal â thâl o 25c yn Llywodraeth Cymru ar gyfer cwpanau coffi, tâl ar gyfer defnyddwyr yng Nghymru hefyd - i gyflwyno tâl o'r fath. A yw hyn yn rhywbeth y gallwn ei wneud pa un a yw Llywodraeth y DU yn dymuno gwneud hynny ai peidio, oherwydd rwy'n credu ei bod yn rhywbeth y gellid ei wneud mewn modd defnyddiol yng nghyd-destun Cymru a newid ymddygiad pobl, a helpu Llywodraeth y DU, os yw'n dymuno gwneud hynny, i weithredu hynny? Ni fyddwn i'n hoffi gweld rhai o'r syniadau da hyn yn yr adroddiad hwn yn cael eu dal mewn ystyriaethau ehangach o ran camau nesaf Llywodraeth y DU, oherwydd yn fy marn i, mae yna bethau y gallwn ni eu gwneud yma yn awr, neu o leiaf yn y chwe mis nesaf, a symud ymlaen at hynny. Ac, wrth gwrs, yn hynny o beth, a gaf i sôn am y £0.5 miliwn yng nghytundeb y gyllideb, a oedd yn wreiddiol ar gyfer astudiaeth ddichonoldeb ar gynlluniau dychwelyd blaendal? Mae syniadau yn yr adroddiad ynghylch sut y gellid defnyddio'r arian hwnnw, ac ni fyddaf yn cychwyn dadl ynghylch sut y gellid ei ddefnyddio yn y lle hwn, ond dweud yr wyf i ein bod yn derbyn, wrth gwrs, bod dyddiau astudiaeth ddichonoldeb wedi mynd; rydym ni erbyn hyn wedi cyrraedd cyfnod ble mae modd gweithredu ac rwy'n croesawu'n fawr y cyfle i drafod â chi a'r Llywodraeth sut y gellid cyflawni hynny. Un o'r pethau rwy'n dal i feddwl bod gennym gyfle gwirioneddol i'w wneud yma hefyd yw cyflwyno treth plastigau, neu ardoll plastigau o ryw fath. Unwaith eto, mae hyn yn rhywbeth sydd wedi cael sylw gan Lywodraeth y DU, ond, unwaith eto, rwy'n mynegi fy mhryder nad ydym ni'n gweld hynny, mewn rhai ffyrdd, yn cael ei ddadelfennu. Rwy'n credu y gallwch chi ddadelfennu plastigau; maen nhw'n sicr mewn poteli dŵr yr ydym ni'n eu prynu. Ceir olion o blastig ym mhob potel ddŵr erbyn hyn, felly mae'n dangos mor chwerthinllyd yw'r sefyllfa hon. Ond mae'r syniad hwn o dreth plastigau yn rhywbeth y gallwn ni fod yn berchen arni yma. Os na fydd Llywodraeth y DU eto yn awyddus i fynd ar drywydd hynny, gadewch i ni weld hynny'n digwydd. Ac, yn olaf, rydym ni wedi clywed o'r blaen gennych chi a Llywodraeth Cymru ynghylch sut yr hoffech chi weithio gyda phartneriaid i newid y ffordd yr ydym ni'n defnyddio plastigau. Rydych chi'n sôn am botensial ar gyfer caffael yn y cyswllt hwn. Hefyd, mae Llywodraeth Cymru yn ariannu llawer iawn o gyrff sy'n ymgymryd â llawer iawn o weithgareddau yng Nghymru. Mae rhywfaint o hynny'n cynnwys llawer iawn o blastig, boed hynny mewn pabell mewn gŵyl gwrw neu rywbeth tebyg, neu ddigwyddiad neu beth bynnag. A wnewch chi ystyried sut yr ydych chi'n defnyddio eich arian wrth fynd ati i newid ymddygiad yn y digwyddiadau hyn ac yn y mathau hyn o sefydliadau hefyd er mwyn i'r cyhoedd eu hunain allu gweld eich bod chi'n arwain y ffordd?